देवेंद्रो, मनोज को मिला लंदन ओलिंपिक का टिकट  
मनोज ने प्री-क्वार्टर फाइनल में चीन के क्विंग हू को 17-15 से पराजित किया जबकि देवेंद्रो ने अपने से ऊंचे वरीयता प्राप्त इक्वाडोर के कार्लोस क्वीपो को धराशायी किया।
भारत के देवेंद्रो सिंह (49 किग्रा) और मनोज कुमार (64 किग्रा) ने अजरबेजान के शहर बाकू में जारी विश्व मुक्केबाजी चैम्पियनशिप के क्वार्टर फाइनल में मंगलवार को जगह बनाकर 2012 में लंदन में होने वाले ओलिंपिक खेलों में हिस्सा लेने की योग्यता हासिल कर ली है।  मनोज ने प्री-क्वार्टर फाइनल में चीन के क्विंग हू को 17-15 से पराजित किया जबकि देवेंद्रो ने अपने से ऊंचे वरीयता प्राप्त इक्वाडोर के कार्लोस क्वीपो को धराशायी किया। कार्लोस को सातवीं वरीयता प्राप्त है।  दिनेश कुमार (81 किग्रा) हालांकि लंदन का टिकट हासिल करने से चूक गए। दिनेश को आस्ट्रेलिया के मुक्केबाज डेमियन हूपर ने प्री-क्वार्टर फाइनल में 16-7 से हराया।